প্রয়াত স্বামীর কুরসিতে সুনেত্রা পাওয়ার! চিনে নিন এই মারাঠা নেত্রীকে

ওয়েব ডেস্ক: বারামতির বিমান দুর্ঘটনায় (Baramati Plane Crash) আকস্মিক মৃত্যু হয়েছে মহারাষ্ট্রের (Maharashtra) উপ-মুখ্যমন্ত্রী অজিত পাওয়ার (Ajit Pawar)। এই ঘটনার পর থেকেই একটা অদৃশ্য শূন্যস্থান তৈরি হয়েছে সে রাজ্যের রাজনীতিতে। সেই সঙ্গে এই জল্পনাও বাড়ছে যে মহারাষ্ট্রের উপ-মুখ্যমন্ত্রীর (Deputy Chief Minister) কুরসিতে কে বসবেন। তবে এই জল্পনাকে দীর্ঘস্থায়ী হতে দিলেন না অজিত পত্নী সুনেত্রা পাওয়ার (Sunetra Pawar)।

শুক্রবারই প্রয়াত স্বামীর চেয়ারে বসার প্রস্তাবে সম্মতি দিয়েছেন সুনেত্রা দেবী। দলীয় সূত্রের খবর, আসন্ন বাজেট অধিবেশনের আগে এই সিদ্ধান্ত কার্যকর হতে চলেছে। তবে উপ-মুখ্যমন্ত্রী পদে শপথ নিলেও বর্তমানে তাঁর হাতে থাকা আবগারি ও ক্রীড়া দফতরের মন্ত্রী তিনিই থাকবেন। অন্যদিকে মুখ্যমন্ত্রী দেবেন্দ্র ফড়নবিশ নিজে অর্থ দফতরের দায়িত্ব গ্রহণ করবেন বলেই খবর।

আরও পড়ুন: উদ্ধার বারামতির অভিশপ্ত বিমানের ব্ল্যাক বক্স! কী রয়েছে তাতে? দেখুন

উল্লেখ্য, রাজনৈতিক পরিবার থেকেই উত্থান সুনেত্রা পাওয়ারের। তিনি মহারাষ্ট্রের প্রাক্তন মন্ত্রী পদ্মসিংহ বাজিরাও পাটিলের কন্যা। তিনি বর্তমানে রাজ্যসভার সাংসদ। তিনি ২০২৪ সালের লোকসভা নির্বাচনে বারামতি কেন্দ্র থেকে এনসিপি (NCP) প্রার্থী হিসেবে প্রতিদ্বন্দ্বিতা করেছিলেন। তবে শরদ পাওয়ারের কন্যা তথা এনসিপি-র কার্যনির্বাহী সভাপতি সুপ্রিয়া সুলের কাছে পরাজিত হন সুনেত্রা দেবী। কিন্তু এবার সে রাজ্যের উপ-মুখ্যমন্ত্রী পদে শপথ নিতে চলেছেন তিনি। আর এটিকে মহারাষ্ট্রের রাজনীতির অধ্যায়ে এক গুরুত্বপূর্ণ অধ্যায় হিসেবেই দেখছেন বিশেষজ্ঞরা।

দেখুন আরও খবর:

The post প্রয়াত স্বামীর কুরসিতে সুনেত্রা পাওয়ার! চিনে নিন এই মারাঠা নেত্রীকে first appeared on KolkataTV.